wickkiey/tamil-wikipedia-chunked huggingface dataset:
# சோயுஸ் (செலுத்து வாகனம்)

**சோயுஸ் (செலுத்து வாகனம்)** (*Soyuz*, ரஷ்ய மொழி: Союз) 1960 களில் ரஷ்யாவால் தயாரிக்கப்பட்ட செலுத்து வாகனம் ஆகும். இது மீளப்பாவிக்க முடியாத செலுத்து வாகனம். சோவியத் ரஷ்யாவின் *ஓ.கே.பி*-1 (OKB-1) ன் மூலம் திட்டமிடப்பட்டு தயாரிக்கப்பட்டது. "சோயுஸ்" திட்டத்தின் ஒரு பகுதியாக சோயுஸ் செலுத்து வாகனம் முதலில் ஆளில்லாத செலுத்து வாகனமாக பயன்படுத்தப்பட்டது. பின்னர் முதல் 19 விண்வெளி வீரர்களை விண்வெளிக்கு ஏற்றிச் சென்றுள்ளது.
# கிருஷ்ணகுமாரி நரேந்திரன்

**கிருஷ்ணகுமாரி நரேந்திரன்** தமிழகத்தைச் சேர்ந்த பரதநாட்டிய ஆசிரியர். *அபிநய நாட்டியாலயா* எனும் பயிற்றுவிப்பு அமைப்பினை 40 ஆண்டுகளாக இவர் நடத்தி வருகிறார்.
# கிருஷ்ணகுமாரி நரேந்திரன்

## பெற்ற விருதுகள்

- கலைமாமணி விருது
- இசைப்பேரறிஞர் விருது, 2013. வழங்கியது: தமிழ் இசைச் சங்கம், சென்னை.
- நிருத்ய கோவிதா பட்டம், 2014; வழங்கியது: நாதபிரம்மம் இசை இதழ்
# அலுமினியம் பன்னிருபோரைடு

**அலுமினியம் பன்னிருபோரைடு** (*Aluminium dodecaboride*, AlB<sub>12</sub>) என்ற மூலக்கூறு வாய்பாடு கொண்ட ஒரு வேதிச் சேர்மமாகும். இது ஓர் உலோகமான அலுமினியமும் ஓர் அலோகமான போரானும் சேர்த்துத் தயாரிக்கப்படுகிறது. அலுமினியம் மற்றும் போரான் சேர்ந்து உருவாகக்கூடிய இரண்டு சேர்மங்களில் ஒன்று அலுமினியம் பன்னிருபோரைடு ஆகும். மற்றொரு சேர்மம் AlB<sub>2</sub> என்ற மூலக்கூறு வாய்பாடு கொண்ட அலுமினிய மிருபோரைடு ஆகும்.
# அலுமினியம் பன்னிருபோரைடு

## பண்புகள்

அலுமினியம் பன்னிருபோரைடு இரண்டு விதமான படிக வடிவங்களில் காணப்படுகின்றது. அவை α-AlB<sub>12</sub>, மற்றும் γ-AlB<sub>12</sub> என்பனவாகும். இரண்டு வடிவங்களும் ஒரே மாதிரியான முப்பரிமாண B<sub>12</sub> மற்றும் B<sub>20</sub> அலகுகள் கொண்ட கட்டமைப்பைப் பெற்றுள்ளன. தற்பொழுது இவை தவிர மூன்றாம் நிலை படிக வடிவமான β-AlB<sub>12</sub> இருப்பதாக நம்பப்படுகிறது. மும்மை போரைடு என்றழைக்கப்படும் இதனுடைய மூலக்கூறு வாய்பாடு <sub>2</sub>Al<sub>3</sub>B<sub>48</sub> ஆகும்.
# அலுமினியம் பன்னிருபோரைடு

## தயாரிப்பு

போரான்(III) ஆக்சைடுடன் கந்தகம் மற்றும் அலுமினியம் சேர்த்து வினைப்படுத்திய பின்னர் கிடைக்கும் கலவையுடன் கரிமம் சேர்த்து β-வடிவ போரைடை தயாரிக்க முடியும்.
# அலுமினியம் பன்னிருபோரைடு

## பயன்கள்

AlB<sub>12</sub> வைரம் அல்லது குருந்தத்திற்குப் பதிலாக தேய்க்கும் சேர்மமாக பயன்படுத்தப்படுகிறது.
# சந்திரலேகா

**சந்திரலேகா** தலைப்பில் உள்ள கட்டுரைகள்:
# சந்திரலேகா

## திரைப்படங்கள்

- சந்திரலேகா (1948 திரைப்படம்)
- சந்திரலேகா (1995 திரைப்படம்)
- சந்திரலேகா (1997 மலையாளத் திரைப்படம்)
- சந்திரலேகா (நடனக்கலைஞர்)
# சந்திரலேகா

## மாந்தர்

- சந்திரலேகா (நடனக்கலைஞர்)
- வி. எஸ். சந்திரலேகா இ. ஆ. ப. அதிகாரி, அரசியல்வாதி
# பாகனூர்

**பாகனூர்** (*Paganur*) என்பது தமிழ்நாடு, திருச்சிராப்பள்ளி மாவட்டம், திருவரங்கம் வட்டம், மணிகண்டம் ஊராட்சி ஒன்றியத்தில் உள்ள ஓர் ஊராட்சியாகும்.  
இதனை முன்பு பாவனூர் என்று அழைத்துள்ளார்கள். இந்த ஊராட்சி மூன்றுக்கு மேற்பட்ட கிராமங்களைக் கொண்டுள்ளது. தெற்கே மாத்தூரையையும் வடக்கே நவலூர் குட்டப்பட்டு ஊராட்சியையும் மேற்கே சத்திரப்பட்டி மற்றும் சன்னாசிப்பட்டி ஆகிய ஊர்களையும் எல்லைகளாகக் கொண்டுள்ளது.
# பாகனூர்

## ஊர்கள்

1. மேலப்பாகனூர்
1. தெற்குப்பாகனூர்
1. வடக்குப்பாகனூர்
1. நடுப்பாகனூர்
# பாகனூர்

## மக்கள் தொகை

2001இன் மக்கள்தொகை கணக்கெடுப்பின்படி பாகனூரில் 1,999 பேர் இருந்துள்ளனர்.972 ஆண்கள் மற்றும் 1027 பெண்கள் ஆவர். பாலின வீதம் 1057 ஆகும். படிப்பறிவு வீதம் 66.97 ஆகும்.
# பாகனூர்

## கல்வி

மூன்று துவக்கப்பள்ளிகள் உள்ளன. மேலும் பிரிஸ்ட் பல்கலைக்கழகமும் உள்ளது.
# பாகனூர்

## போக்குவரத்து

- இங்குள்ள சில சாலைகள் 2004-ஆம் ஆண்டு வரை மண் சாலைகளாக இருந்தன. 2004-ஆம் ஆண்டு தார்ச்சாலைகளாக மாற்றப்பட்டன.
- பேருந்து வசதியானது ஒரு நாளைக்கு 6 தடவைக்கு மேல் வருகிறது.
- பூங்குடியில் ரயில் நிலையம் உள்ளது. பாகனூரில் இருந்து பேருந்தின் மூலம் அங்கு சென்று வரலாம்.
- திருச்சி-திண்டுக்கல் இரயில் பாதையானது பாகனூர் வழியாக செல்கிறது.
# பாகனூர்

## அரசு அலுவலகங்கள்

- நியாய விலைக்கடை (நடுப் பாகனூர்)
- கிராம நிர்வாக அலுவலர் அலுவலகம் (நடுப் பாகனூர்)
- ஊராட்சி அலுவலகம் (நடுப் பாகனூர்)
- அஞ்சல் அலுவலகம் (நடுப் பாகனூர்)  
பாகனூர் ஊராட்சி மணிகண்டத்தை ஒன்றியமாக கொண்டுள்ளது.
# பாகனூர்

## இறை வழிபாட்டுத் தலங்கள்

மேலப்பாகனூரில் மாரியம்மன் கோவில் உள்ளது. வடக்குப்பாகனூரில் இரண்டு கோவில்கள் உள்ளன. தெற்குப்பாகனூரில் அன்னை ஆரோக்கியமாதா தேவாலயம் மற்றும் மாரியம்மன், விநாயகர் சன்னதி அமைந்துள்ளது.
# பாகனூர்

## தொழில்கள்

இங்கு முக்கிய தொழில் விவசாயமாகும். பெரும்பாலும் கிணற்று பாசனத்தை கொண்டுள்ளது.
# வலை வழங்கி

நிறுவனத்தின் சன் ஃபயர் X4200 வலை வழங்கிகள் ஒன்றாக நிறுவப்பட்டுள்ளன.]]  
**வலை வழங்கி** (*web server*) என்பது அடிப்படை தகவல்தொடர்பு நெறிமுறையான மீயுரை பரிமாற்ற நெறிமுறையை பயன்படுத்தி கோரிக்கைகளை செயல்படுத்தும் ஒரு கணினி அமைப்பு ஆகும். இது உலகளாவிய வலையில் தகவல் பரிமாற்றத்திற்கு பயன்படுத்தப்படுகிறது. வலை வழங்கி என்ற பதம் மொத்த கணினி அமைப்பையோ அல்லது கோரிக்கைகளை ஏற்றுக்கொண்டு மேற்பார்வை செய்யும் மென்பொருளையோ குறிக்க பரவலாக பயன்படுத்தப்படுகிறது.  
வலை வழங்கியின் மிக பொதுவான பயன்பாடு வலைத்தளங்களை (அவை சம்மந்தப்பட்ட கோப்புகளை) சேமித்து, பயனர்களுக்கு வழங்குவதாகும். அதன் மற்ற பயன்பாடுகள் விளையாட்டு, தரவு சேகரிப்பு, நிறுவன செயலிகளை இயக்குதல், மின்னஞ்சல் கையாளுதல், கோப்புப் பரிமாற்ற நெறிமுறை, மற்றும் பல வலை சார்ந்த பயன்பாடுகள்
# வலை வழங்கி

## மேலும் பார்க்க

- வலைச் செயலி
- பொதுவான கேட்வே இடைமுகம், பி.எச்.பி, ஜாவா சர்வர் பேஜஸ், ஏஎஸ்பி.நெட்
- இணையப் புரவல் சேவை
- வலைத்தள சேவை
# உப்சாலா பொதுப் பெயர்ப்பட்டியல்

**உப்சாலா பொது பெயர்ப்பட்டியல்** (*Uppsala General Catalogue*, UGC) என்ற பெயர்ப்பட்டியலில்வட துருவத்தில் இருந்து தெரியக்கூடிய 12921 விண்மீன் திரள்கள் பட்டியலிடப்பட்டுள்ளன. இந்த அட்டவணை முதன்முதலில் 1973 ஆம் ஆண்டில் வெளியிடப்பட்டது.. வடக்கில் நடுவரை விலக்கம் -02°30' மற்றும் 1.0 கட்டுப்படுத்தும் கலை கோண விட்டம் அல்லது 14.5 கட்டுப்படுத்தும் தோற்ற ஒளிப்பொலிவு கொண்ட அவசியமான அனைத்து விண்மீன் திரள்களையும் இப்பட்டியல் உள்ளடக்கியுள்ளது. இத்தரவுகளூக்கான முதன்மை ஆதாரமாக இருப்பது பாலோமர் வானாய்வக விண் அளக்கைத் துறையின் (POSS) வரைபட நிழ்ற்படங்களாகும். மேலும் இப்பட்டியலில் 1.0 கலை கோண விட்டத்திற்கு குறைவாக உள்ள விண்மீன் திறள்களும் பெயர்ப்பட்டியலில் 14.5 தோற்ற ஒளிப்பொலிவுக்கு அதிகமாக உள்ள விண்மீன் திறள்கள் மற்றும் விண்மீன் திறள் கொத்துகளூம் உள்ளடங்கியுள்ளன (CGCG).  
.]]  
இந்த அட்டவணையில் விண்மீன் திரள்கள் பற்றிய விவரிப்புகள் மற்றும் அவற்றைச் சுற்றியுள்ள சுற்றுச்சூழல், பாரம்பரிய வகைப்பாட்டுத் திட்டங்கள் மற்றும் தட்டையான விண்மீன் திரள்களின் இருப்பிடக் கோணங்கள் ஆகிய தரவுகள் இடம்பெற்றுள்ளன. அச்சில் காணப்பட்ட விண்மீன் திறள்களின் படங்களில் விண்மீன் திறள்களின் விட்டங்கள் இடம்பெற்றிருந்தன. இவை தவிர வகைபாடுகள், விவரிப்புகள் முதலியன அளிக்கப்பட்டு இயன்றவரையில் விண்மீன் திறள்களின் தோற்றத்தை துல்லியமாகக் கணக்கிட வழிசெய்தன. விண்பொருட்களை அடையாளம் காண்பதற்கு எது அவசியமாகத் தேவைப்பட்டதோ அவை மட்டுமே ஆள்கூறுகளின் துல்லியமெனக் கொள்ளப்பட்டது.
# உப்சாலா பொதுப் பெயர்ப்பட்டியல்

## பின்னிணைப்பு

உப்சாலா பொது பெயர்ப்பட்டியல் பின்னிணைப்பு சுருக்கமாக ( உபொபெபி) ஒன்றும் இப்பட்டியலுடன் இணைந்துள்ளது.
# ஜெராண்டுட்

**ஜெராண்டுட்** (ஆங்கிலம்: *Jerantut*; மலாய்: *Jerantut*; சீனம்: 而连突) என்பது மலேசியா, பகாங் மாநிலத்தில் உள்ள நகரம் ஆகும். இந்த நகரம் அமைந்து இருக்கும் மாவட்டத்திற்கும் ஜெராண்டுட் என்று பெயர்.  
ஜெராண்டுட் நகரம் கோலாலம்பூரில் இருந்து 220 கி.மீ., குவாந்தான் நகரில் இருந்து 180 கி.மீ. தொலைவில் அமைந்து உள்ளது. ஜெராண்டுட் மாவட்டத்தின் தலைப்பட்டணமாகவும் விளங்குகிறது.  
பகாங் மாநிலத்தின் வடக்கே அமைந்து இருக்கும் ஜெராண்டுட், தேசிய வனப்பூங்காவான தாமான் நெகாராவின் நுழைவாயில் பட்டணம் என்றும் அழைக்கப் படுவது உண்டு. தாமான் நெகாராவிற்குச் செல்வதற்கு முன்னர், பெரும்பாலான வெளிநாட்டுப் பயணிகள் இங்கு தங்கிச் செல்வது உண்டு.
# ஜெராண்டுட்

## பொது

பகாங் மாநிலத்தின் ஆகப் பெரிய மாவட்டமான ஜெராண்டுட்டின் வட எல்லையில் கிளாந்தான், திராங்கானு மாநிலங்கள் உள்ளன. தெற்கே தெமர்லோ மாவட்டம், மாரான் மாவட்டம்; மேற்கே லிப்பிஸ் மாவட்டம், ரவுப் மாவட்டம்; கிழக்கே குவாந்தான் மாவட்டம் ஆகிய மாவட்டங்கள் உள்ளன. ஜெராண்டுட் மாவட்டத்தில் தான் தெம்பிலிங் ஆறு ஓடுகிறது.  
இந்த ஆற்றின் வழியாகத் தேசிய வனப்பூங்காவான தாமான் நெகாராவைச் சென்று அடையலாம். தெம்பிலிங் ஆறு; ஜெலாய் ஆறு ஆகிய இரண்டு ஆறுகளும் இணைந்துதான், தீபகற்ப மலேசியாவின் மிகப் பெரிய ஆறான பகாங் ஆற்றை உருவாக்குகின்றன. பகாங் ஆறு தென்சீனக் கடலில் கலக்கிறது.
# ஜெராண்டுட்

## வரலாறு

பகாங் மாநிலத்தின் முதல் அரசரான சுல்தான் அகமட் வான் அகமட் காலத்திலேயே, ஜெராண்டுட் எனும் பெயர் புழக்கத்தில் இருந்ததாக வரலாற்றுச் சான்றுகள் கூறுகின்றன.  
ஜெராண்டுட்டின் பழைய பெயர் சிம்பாங் அம்பாட் *(Simpang Empat)*. அதன் பின்னர், பிரித்தானியர்களின் ஆட்சி காலத்தில் ‘ஜங்சன் 4’ *(Junction 4)* என்று அழைக்கப்பட்டது. பகாங் ஆற்றின் ஜெராண்டுட் பகுதியில் நீர் வீரியம் ஏற்படுவது உண்டு. மீன் பிடிப்பவர்கள் அதை ‘அவாங் துட்’ என்று அழைத்தார்கள். அதுவே, காலப் போக்கில் ஜெராண்டுட் என்று பெயர் பெற்றது.
# ஜெராண்டுட்

## அமைவு

ஜெராண்டுட் நகரம், மலேசியாவின் முதல் தேசிய வனப்பூங்காவான தாமான் நெகாராவின் நுழைவாயில் நகரமாக அமைகின்றது. 'கோத்தா கெலாங்கி' (ஜெராண்டுட்) குகைகள் ஜெராண்டுட் நகரில் இருந்து 25 கி.மீ. தொலைவில் இருக்கின்றன. இந்தக் குகைகள், தொல்பொருளியல் துறையினர் ஆய்வு செய்யும் இடமாக இருக்கின்றது.  
ஜெராண்டுட் மாவட்டம் பத்து துணை மாவட்டங்களைக் கொண்டது. 125 கிராமங்கள் உள்ளன. சுற்றுலா பயணிகளை ஈர்க்கும் இடங்களாக லதா மெராவுங் நீர்வீழ்ச்சி, மலேசியப் பழங்குடியினர் குடியிருப்புகள், குனோங் தகான், குனோங் பெனோம், ராபிள்சியா பாதுகாப்பு மையம் (ஆங்கிலம்: *Rafflesia Conservation Center)* போன்றவை அமைகின்றன. பகாங் மாநிலத்தின் பெரிய மாவட்டமான ஜெராண்டுட், அண்மைய காலங்களில் மிகத் துரிதமான வளர்ச்சியைக் கண்டு வருகிறது.
# ஜெராண்டுட்

## அமைவு

### ஜெராண்டுட் தமிழ்ப்பள்ளி

ஜெராண்டுட் தமிழ்ப்பள்ளி (மலாய்: *Sekolah Jenis Kebangsaan Tamil Jerantut*), ஜெராண்டுட் நகரத்தின் ஜாலான் பெந்தாவில் அமைந்து உள்ளது. 14 ஆசிரியர்கள் பணிபுரியும் இப்பள்ளியில் 182 மாணவர்கள் பயில்கின்றனர். 96 ஆண்கள். 86 பெண்கள்.
# அஃப்சல் குரு

**அஃப்சல் குரு** (*Afzal Guru*) என அறியப்படும் **மொகமது அஃப்சல்** 2001 திசம்பரில் இந்திய நாடாளுமன்றத்தைத் தாக்கிய வழக்கில் சதிக்குற்றம் சாட்டப்பட்டு உச்ச நீதி மன்றத்தால்2004ஆம் ஆண்டு தூக்கு தண்டனை வழங்கப்பட்ட குற்றவாளி ஆவார். அக்டோபர் 20, 2006 அன்று நிறைவேற்றப்பட இருந்த தண்டனை குடியரசுத் தலைவருக்கு முறையிட்ட அவரது கருணை மனுவினை அடுத்து தடுத்து வைக்கப்பட்டது. பிப்ரவரி 3, 2013 அன்று இவரது கருணைமனு இந்தியக்குடியரசுத் தலைவர் நிராகரித்தார். அதனால், இவர் பிப்ரவரி 9, 2013 அன்று காலை 6.25 மணிக்கு திகார் சிறையில் திரீ ஸ்டார் நடவடிக்கை மூலம் தூக்கிலிடப்பட்டார். இவர் தூக்கிலிடப்பட்டபிறகுதான் இந்திய அரசு முறைப்படி அறிவித்தது. முன் கூட்டியே தெரிந்தால் ஏதாவது அசம்பாவிதம் நிகழக்கூடும் என அறிந்து திரீ ஸ்டார் என்ற ரகசிய நடவடிக்கையின் மூலம் தூக்கிலிட்டது.
# அஃப்சல் குரு

## வழக்கு

அரசு தரப்பில் எண்பது சாட்சிகளும் குற்றவாளி தரப்பில் பத்து சாட்சிகளும் விசாரிக்கப்பட்டனர்.
தீர்ப்பின் சுருக்கம்:
:"பல நபர்களைக் கொன்ற இந்த நிகழ்வு, நாடு முழுமையையும் ஆட்டுவித்த ஒன்றாகும்; சமூகத்தின் ஒட்டுமொத்த மனசாட்சிக்கும் குற்றம் புரிந்தவருக்கு மரணதண்டனை வழங்கினாலே நிறைவு கிடைக்கும்."
# அஃப்சல் குரு

## வழக்கு

### அரசுத் தரப்பு வழக்கு

காசுமீர பிரிவினைவாத அமைப்புகளான லஷ்கர்-ஏ-தொய்பாவும் ஜெய்ஷ்-ஏ-மொகம்மதும் இணைந்து இந்தத் தாக்குதலை நடத்தின. ஒரு பெண் காவலர் உட்பட பாதுகாப்புப் பணியிலிருந்த காவல்துறையினர் ஏழு பேர் கொல்லப்பட்டனர்; தாக்குதல் நடத்திய, இதுவரை முழுமையாக அடையாளம் காணப்படாத, ஐந்து பேரும் கொல்லப்பட்டனர்.  
தாக்கியோரின் அனைத்து முத்திரையிடாத அடையாள அட்டைகளின் பின்புறத்திலும் அஃப்சல் குருவின் நகர்பேசி எண் ஒரே கையெழுத்தில் எழுதப்பட்டிருந்தது. மேலும் தாக்கியோரிடம் இருந்த நகர்பேசி மற்றும் சந்தாதாரர் அடையாளத் தொகுதிக்கூறுகளிலும் குருவின் பேச்சு வரலாறுகள் இருந்ததாகவும் அரசுத் தரப்புக் கூறியுள்ளது.  
இதன்படி திசம்பர் 13, 2001 அன்று இந்திய நாடாளுமன்றத்தின் மீது தாக்குதல்களை நிகழ்த்தும் முன்னர் குற்றவாளிகள் காசுமீரத்தில் இவருடன் தொடர்பு கொண்டிருந்ததாக குற்றம் சாட்டப்பட்டார். இவரது ஒப்புதல் வாக்குமூலமும் பெறப்பட்டதாக வழக்கில் பதியப்பட்டுள்ளது.
# ஜெரேமி இர்வின்

**ஜெரேமி இர்வின்** (பிறப்பு: ஜூலை 1990) ஒரு இங்கிலாந்து நாட்டு நடிகர் மற்றும் விளம்பர நடிகர் ஆவார். இவர் த வுமன் இன் பிளாக்: ஏஞ்சல் ஒப் டெத் போன்ற திரைப்படங்களில் நடித்துள்ளார். இவர் ஹார்ஸ் என்ற திரைப்படத்தில் நடித்தற்காக 5 பிரிவுகளில் அகாதமி விருது என்ற விருதுக்கு பரிந்துரை செய்யப்பட்டார்.
# அட்ரியன் ரவலின்ஸ்

**அட்ரியன் ரவலின்ஸ்** (பிறப்பு:27 மார்ச் 1958) ஒரு இங்கிலாந்து நாட்டு நடிகர் ஆவார். இவர் ஆரி பாட்டர் திரைப்படத் தொடர்களில் நடித்ததன் மூலம் புகழ் பெற்ற நடிகர் ஆனார்.
# அட்ரியன் ரவலின்ஸ்

## திரைப்படங்கள்

- ஆரி பாட்டர் அண்டு த பிலாசபர்ஸ் ஸ்டோன்
- ஆரி பாட்டர் அண்டு த ஆர்டர் ஆஃப் பீனிக்ஸ்
- ஆரி பாட்டர் அண்டு த ஹாஃப் பிளட் பிரின்ஸ்
- ஆரி பாட்டர் அன்ட் த டெத்லி ஹாலோவ்ஸ் - பாகம் 1
- ஆரி பாட்டர் அன்ட் த டெத்லி ஹாலோவ்ஸ் - பாகம் 2
- த வுமன் இன் பிளாக்: ஏஞ்சல் ஒப் டெத்
# தலைக்காவேரி வனவிலங்குகள் காப்பகம்

| *பெயர்* | வனவிலங்குகள் காப்பகம் |
| --- | --- |
| *அமைவிடம்* | குடகு மாவட்டம் , கர்நாடகா, இந்தியா |
| *அருகில் உள்ள நகரம்* | மடிகேரி |
| *Coordinates* |  |
| *பரப்பளவு* | 105&nbsp;km² |
| *திறந்த ஆண்டு* | 1987  
==காணப்படும் விலங்குகளும் மரங்களும்==
ஆசிய யாணைகள், வங்கப்புலிகள், மான்கள், தேன்வளைக்கரடி, கீரி, எலிமான்கள், நீலப்பறவைகள் மற்றும் வாகை போன்ற மரங்கள் காணப்படுகிறது. |
# யானைப் பொறி

சதுரங்க விளையாட்டில் **யானைப் பொறி** *(Elephant Trap)* என்பது வெள்ளைக் காய்களுடன் விளையாடும் ஆட்டக்காரர் கருப்பு ஆட்டக்காரரின் ஒரு சிப்பாயைக் கைப்பற்ற ஆசைப்பட்டு தன்னுடைய ஒரு காயை கூடுதலாக இழந்து தவிக்கும் தவறான முயற்சியாகும். இப்பொறி பிரபலமான சதுரங்கத் திறப்பு ஆட்டமான இராணியின் பலியாட்டம் நிராகரிப்பு திறப்பு வகையில் நிகழ்கிறது. இந்த எளிய பொறியில் பொதுவாக ஆயிரக்கணக்கான தொழில்முறை சதுரங்க விளையாட்டு வீரர்களும் வீழ்ந்திருக்கிறார்கள்.
கார்ல் மேயட் மற்றும் டேனியல் ஆர்விட்ச்சு இடையில் 1848 ஆம் ஆண்டு பெர்லினில் நடைபெற்ற ஆட்டம் இப்பொறியில் வீழ்ந்த ஆட்டமாக முன்னதாகப் பதிவு செய்யப்பட்டுள்ளது
.
# யானைப் பொறி

## பொறி

**1.d4 d5 2. c4 e6 3. Nc3 Nf6 4. Bg5 Nbd7**  
கருப்பு ஆட்டக்காரரின் இந்த வரிசை முறையிலான ஆட்டத்தின் போக்கு அவர் கேம்பிரிட்சு இளவேனில் தற்காப்பு ஆட்டம் விளையாட எண்ணியிருப்பது போலத் தோன்றுகிறது. எனவே 5.Nf3 c6 6.e3 Qa5, என ஆட்டம் தொடர்கிறது. ஆனால் கருப்பு தன்னுடைய ஆறாவது நகர்வை Qa5 க்குப் பதிலாக ...Be7 என்று நகர்த்துவாரேயானால் அந்த ஆட்டம் பாரம்பரிய தற்காப்பு ஆட்டமாகவும் மாற வாய்ப்புண்டு (கார்ல் மேயட் மற்றும் டேனியல் ஆர்விட்ச்சு இடையில் இவ்வாட்டம் நடைபெற்ற காலத்தில் கேம்பிரிட்சு இளவேனில் தற்காப்பு ஆட்டம் கண்டுபிடிக்கப்பட்டிருக்கவில்லை)  
ஒருவேளை வெள்ளை ஒரு சிப்பாய்க்கு ஆசைப்பட்டால் ……,  
எதிர்பார்ப்புடன் கருப்பு ஆட்டக்காரர் யானைப் பொறிக்கு வலை விரிக்கிறார்.  
**5. cxd5 exd5 6. Nxd5??** (முதல் படம்)  
கருப்பின் குதிரை அவருடைய இராணிக்குத் தடுப்புச் செருகியாக நிற்பதால் அதனால் நகரமுடியாது என்று வெள்ளை கவனக்குறைவாக சிந்திக்கும் சூழல் அங்கு நிலவுகிறது. ஆனால் கருப்பு இரானியை இழந்தாலும் பரவாயில்லை என்று தடுப்புச் செருகியாக நிற்கும் குதிரையை நகர்த்தி.  
**6... Nxd5! 7. Bxd8 Bb4+** என்று ஆடுகிறார் (இரண்டாவது படம்)  
வெள்ளை ஆட்டக்காரருக்கு தன் இராசாவை முற்றுகையிலிருந்து காப்பாற்றிக்கொள்ள இராணியை இழக்கும் ஒரேஒரு நகர்வு மட்டுமே உள்ளதால் கருப்பு ஆட்டக்காரரால் வெள்ளை ராணியை கைப்பற்ற முடிகிறது.  
**8. Qd2 Bxd2+ 9. Kxd2 Kxd8** என்று தொடரும் ஆட்டத்தின் 9 ஆவது நகர்வுக்குப் பின்னர் கருப்பு ஆட்டக்காரர் ஒரு காயை அதிகமாகப் பெற்று உற்சாகமாய் விளையாட்டைத் தொடர்ந்து ஆடும் நிலை உண்டாகிவிடுகிறது.
# ரிலேட்டிவிட்டி மீடியா

**ரிலேட்டிவிட்டி மீடியா** இது ஒரு அமெரிக்க நாட்டு திரைப்படங்களை தயாரித்து மற்றும் வினியோகம் செய்யும் நிறுவனமாகும். இந்த நிறுவனத்தின் மூலம் மூவி 43, டான் ஜோன், ஆக்யுலஸ், பிரிக் மேன்சன்ஸ், எர்த் டு எக்கோ, தி நவம்பர் மேன், த வுமன் இன் பிளாக்: ஏஞ்சல் ஒப் டெத் போன்ற பல திரைப்படங்கள் வினியோகம் செய்யப்பட்டுள்ளது.
# ராகிரி நாள்

**ராகிரி நாள்** (Raahgiri Day) என்பது பொதுமக்கள் கொண்டாடும் நாளாகும். இது வடக்கு இந்தியாவில் உள்ள தில்லி, குர்காவுன், பட்னா, போபால் உள்ளிட்ட நகரங்களில் பிரபலமாக கடைபிடிக்கப்படுகிறது. இந்நாளில் சில சாலைகளில் போக்குவரத்து நிறுத்தப்படும். அந்த சாலைகளில் ஓட்டம், மிதித்தல், சறுக்கல் உள்ளிட்ட நிகழ்ச்சிகளில் மக்கள் பங்கேற்பர். கலை நிகழ்ச்சிகளும் நடத்தப்படுகின்றன. இது கொலம்பியாவில் தொடங்கப்பட்ட சிக்லோவா என்ற நிகழ்ச்சியை அடிப்படையாகக் கொண்டது. இது ஞாயிறன்று நடத்தப்படுகிறது.
# தாம்ரலிப்தா

வின் கடற்கரையில் தாம்ரலிப்தாவின் அமைவிடம், கிபி 375]]
**தாம்ரலிப்தா** என்பது பழங்கால ஒடிய அரசின் எல்லைக்குள் இருந்த துறைமுக நகரம் ஆகும். இது தற்காலத்தைய மேற்கு வங்காளத்தின் கிழக்கு மிட்னாப்பூர் மாவட்டத்தின் நிர்வாகத் தலைமையிட நகரமான தம்லக் எனுமிடத்தில் இருந்ததாகவும், தாம்ரலிப்தா என்ற பெயரில் இருந்தே தம்லக் என்ற பெயர் வந்திருக்கக் கூடும் என்றும் ஆய்வாளர்கள் கணிக்கின்றனர்.  
இந்த துறைமுக நகரத்தின் வழியாக தெற்காசியாவிலும், தென்கிழக்காசியாவிலும் வாணிபம் நடைபெற்றது.இது ரூப்நாராயணா ஆற்றின் கரையில் அமைந்திருந்து. மகாபாரதத்தில் இந்த இடத்தைப் பற்றிய குறிப்புகள் இருந்ததற்கான சான்றுகள் உள்ளன. இந்த இடத்தில் புத்த விகாரங்கள் இருந்ததாக சீனப் பயணிகளான பாசியான், சுவான்சாங் ஆகியோர் குறிப்பிடுகின்றனர்.
# நாகராஜ் மஞ்சுளே

**நாகராஜ் மஞ்சுளே** (மராட்டி: नागराज मंजुळे) என்பவர் திரைப்படத் தயாரிப்பாளர் ஆவார். இவர் *ஃபன்ட்ரி* என்ற மராட்டித் திரைப்படத்தை தயாரித்து வெளியிட்டார். இவர் மராட்டியில் எழுதிய 'உன்ஹாச்யா கடாவிருத்த' என்ற பாடல்தொகுப்புக்கு தமாணி சாகித்திய விருது கிடைத்தது.  
இந்தியாவின் 61வது தேசியத் திரைப்பட விருதுகள் வழங்கும் விழாவில், ஃபன்ட்ரி என்ற திரைப்படத்துக்காக, சிறந்த திரைப்பட இயக்குனருக்கான விருதைப் பெற்றார்.  
இவர் இயக்கிய பிஸ்துல்யா என்ற குறும்படமே தேசிய அளவிலான விருதைப் பெற்றது. ஃபண்ட்ரி என்ற திரைப்படத்துக்காக பல்வேறு திரைத் திருவிழாக்களில் விருதுகளைப் பெற்றார்.
இவர் மகாராஷ்டிர மாநில அரசின் விருதையும் பெற்றுள்ளார்.
# நாகராஜ் மஞ்சுளே

## வெற்றிப்படைப்பு

2016 ஆம் ஆண்டு இவர் இயக்கிய சைராட் என்ற மராத்தி மொழிப்படமானது வசூலில் கொடிகட்டி பறந்தது. இப்படத்தில் நடித்த ரிங்கு ராச்குரு 63வது திரைப்பட தேசிய விருது வழங்கும் விழாவில் சிறப்பு விருது வழங்கி கௌரவிக்கப்பட்டார்.
# நாகராஜ் மஞ்சுளே

## திரைப் படைப்புகள்

1. 2014: *ஃபன்ட்ரி*
1. 2016: *சைராட்*
1. 2018: *நால் (திரைப்படம்)*
# பிளப்பி (வடிவவியல்)

தள வடிவவியலில் முக்கோணத்தின் ஒரு உச்சியின் வழியாக வரையப்படும் கோட்டுத்துண்டானது அம் முக்கோணத்தின் சுற்றளவை இருசமக்கூறிடுமானால் அது அம் முக்கோணத்தின் **பிளப்பி** (*splitter*) என அழைக்கப்படுகிறது. பிளப்பிக் கோட்டுத்துண்டின் மற்றொரு முனை முக்கோணத்தின் எதிர்ப்பக்க வெளிவட்டம் அப் பக்கத்தினைத் தொடும் புள்ளியாக இருக்கும்  
ஒரு முக்கோணத்தின் மூன்று பிளப்பிகளும் அம் முக்கோணத்தின் நாகெல் புள்ளி வழியாகச் செல்கின்றன..
# வான் ரிக்டர் வினை

கரிம வேதியியலில் **வான்-ரிக்டர் வினை** (*Von-Richter reaction*) "வான்-ரிக்டர் மறுசீரமைப்பு வினை" (*Von-Richter rearrangement*) என்றும் அழைக்கப்படுகிறது. 1871 ஆம் ஆண்டு விக்டர் வான் ரிக்டர் என்ற செருமானிய வேதியியலாளர் இவ்வினையைக் கண்டுபிடித்தார் என்பதால் அன்றுமுதல் இவர் பெயராலேயே அழைக்கப்படுகிறது. அரோமாட்டிக் நைட்ரோ சேர்மங்களுடன் பொட்டாசியம் சயனைட் வினைபுரிந்து முன்னாள் நைட்ரோ குழுவின் அமைப்பு நிலையை கார்பாக்சிலேற்றம் செய்து ஆர்த்தோ அமைப்பு நிலையாகக் கொடுக்கிறது
# வான் ரிக்டர் வினை

## பொதுவான வினைத் திட்டம்

கீழே கொடுக்கப்பட்டிருக்கும் வினையில் புரோமோ நைட்ரோ பென்சீன் புரோமோ பென்சாயிக் அமிலமாக மாற்றமடைகிறது  
கருநாட்டப் பிரதியிடும் வினைக்கு இவ்வினை ஓர் எடுத்துக்காட்டாகும் .புரோமினுக்குப் பதிலாகக் குளோரின் பயன்படுத்தப்பட்டால் மிகக்குறைவான 20% விளைபொருளே உண்டாகிறது
# மகாராஷ்டிரா டைம்ஸ்

***மகாராஷ்டிரா டைம்ஸ்*** என்பது மராத்தி மொழியில் வெளியாகும் நாளிதழ். இது மும்பையை தலைமையிடமாகக் கொண்டுள்ளது. இந்திய அளவில் அதிகம் விற்பனையாகும் நாளிதழ்களின் பட்டியலில் ஒன்பதாவது இடத்தைப் பிடித்துள்ளது.
# மகாராஷ்டிரா டைம்ஸ்

## பதிப்புகள்

இது மும்பை, புனே, தானே, கோல்ஹாப்பூர், நாசிக், அவுர்ங்காபாத், ஜள்காவ், நாக்பூர், அகமதுநகர் ஆகிய ஒன்பது ஊர்களில் வெவ்வேறு பதிப்புகளாக வெளிவருகிறது.
# இந்திய மன்னராட்சி அரசுகளின் பட்டியல்

1947 இந்தியப் பிரிவினைக்கு முன்னர், இந்தியாவில் மொத்தம் 562 **இந்திய மன்னராட்சி அரசுகள்** (*Princely States*) அல்லது சமஸ்தானங்கள் காணப்பட்டன. இவை பிரித்தானிய இந்திய அரசின் ஆளுகைக்கு உட்படாதவை ஆகும். இருப்பினும் இந்தியத் துணைப்படைத் திட்டத்தின் கீழ் பிரித்தானிய இந்திய அரசுக்கு ஆண்டுதோறும் திறை செலுத்தி தத்தம் பகுதிகளை ஆண்டு வந்தன.
# இந்திய மன்னராட்சி அரசுகளின் பட்டியல்

## வணக்கத்திற்குரிய சுதேச சமஸ்தானங்கள்

பிரித்தானிய இந்தியாவில் 562 சுதேச சமஸ்தானங்களில் 119 சமஸ்தானங்களின் மன்னர்களுக்கு மட்டுமே பிரித்தானிய அரசினர் துப்பாக்கிக் குண்டுகள் முழங்க மரியாதை வழங்கினர். சுதேச சமஸ்தான மன்னர்கள் ஆளும் நிலப்பரப்பு, ஆண்டு வருமானம், செலுத்தும் திறை மற்றும் மக்கள் தொகை பொறுத்து, வணக்கத்திற்காக வெடிக்க வைக்கும் துப்பாக்கி குண்டுகளின் எண்ணிக்கை 9 முதல் 21 வரை இருந்தது.  
இந்தியா-பாகிஸ்தான் விடுதலைக்குப் பின்னர், சிக்கிம் தவிர்த்த பிற அனைத்து சுதேச சமஸ்தானங்கள் இந்தியா, பாக்கித்தான் மற்றும் பர்மாவில் இணைந்தது.  
சுதந்திர இந்திய அரசுடன் இணைந்த மன்னராட்சி அரசுகள் பட்டியல்:
# இந்திய மன்னராட்சி அரசுகளின் பட்டியல்

## பெரிய மன்னராட்சி அரசுகள்

| width= ஐதராபாத் நிசாம் | width=தனி மன்னராட்சி | தெலுங்கானா, மகாராட்டிரம், மத்தியப் பிரதேசம், சத்தீசுகர், கருநாடகம், இந்தியா | ஒஸ்மான் அலிகான், ஏழாம் அசப்ஜா |  |
| --- | --- | --- | --- | --- |
| ஜம்மு காஷ்மீர் இராச்சியம் | தனி மன்னராட்சி | சம்மு காசுமீர், இந்தியா;  
ஆசாத் காஷ்மீர், பாக்கித்தான்;  
வடக்கு நிலங்கள், பாக்கித்தான்;  
சீனா, சிஞ்சியாங்கின் இரண்டு மாவட்டங்கள் | குலாப் சிங், ஹரி சிங், கரண் சிங் |  |
| மைசூர் | தனி மன்னராட்சி | கருநாடகம், இந்தியா | ஜெயசாமராஜா உடையார் |  |
| சிக்கிம் இராச்சியம் | தனி மன்னராட்சி | சிக்கிம் இராச்சியம் | சோக்யால் வாங்சுக் நம்கியால் |  |
| திருவிதாங்கூர் | தனி மன்னராட்சி | தென் கேரளம், மற்றும் வட்டங்கள் (கன்னியாக்குமரி மாவட்டம்), தமிழ்நாடு, இந்தியா | சித்திரைத் திருநாள் பாலராம வர்மா, திருவாங்கூர் மகாராஜா |  |
| - | பரோடா அரசு | தனி மன்னராட்சி | காதி பரோடா, அம்ரேலி, நவ்சாரி (குசராத்து) | கெயிக்வாட் மகாராஜா |
# இந்திய மன்னராட்சி அரசுகளின் பட்டியல்

## சிறிய மன்னராட்சி அரசுகள்

### சென்னை மாகாணத்தின் மன்னராட்சி அரசுகள்

1. மைசூர் அரசு
1. திருவிதாங்கூர்
1. கொச்சி இராச்சியம்
1. புதுக்கோட்டை சமஸ்தானம்
1. பங்கனப்பள்ளி சமஸ்தானம்
1. சந்தூர் சமஸ்தானம்
# இந்திய மன்னராட்சி அரசுகளின் பட்டியல்

## சிறிய மன்னராட்சி அரசுகள்

### இமயமலைப் பகுதி மன்னராட்சி அரசுகள்

1. சிர்மூர் இராச்சியம்
1. கார்வால் நாடு
1. குமாவுன் இராச்சியம்
# இந்திய மன்னராட்சி அரசுகளின் பட்டியல்

## சிறிய மன்னராட்சி அரசுகள்

### பஞ்சாப், சிந்து, பலுசிஸ்தான் & வடமேற்கு எல்லை மன்னராட்சி அரசுகள்

1. பகவல்பூர் இராச்சியம்
1. பரீத்கோட் இராச்சியம்
1. கயர்பூர் சமஸ்தானம்
1. ஜிந்த் சமஸ்தானம்
1. பட்டியாலா இராச்சியம்
1. பட்டோடி அரசு
1. நாபா சமஸ்தானம்
1. கபூர்தலா சமஸ்தானம்
1. பிலாஸ்பூர் சமஸ்தானம்
1. சுகேத் சமஸ்தானம்
1. மண்டி சமஸ்தானம்
1. சம்பா சமஸ்தானம்
1. மாலேர் கோட்லா சமஸ்தானம்
1. லோகாரு சமஸ்தானம்
1. கல்சியா சமஸ்தானம்
1. சுவாத் இராச்சியம்
1. பகவல்பூர் இராச்சியம்
1. கலட் கானரசு
1. சித்ரால் சமஸ்தானம்
1. அம்பு இராச்சியம் (Amb State)
1. தீர் அரசு (State of Dir)
1. புல்ரா அரசு (Phulra princely state)
# இந்திய மன்னராட்சி அரசுகளின் பட்டியல்

## சிறிய மன்னராட்சி அரசுகள்

### ராஜஸ்தான் மன்னராட்சி அரசுகள்

1. அல்வார் சமஸ்தானம்
1. உதய்பூர் இராச்சியம்
1. பிகானேர் இராச்சியம்
1. பான்ஸ்வாரா சமஸ்தானம்
1. பரத்பூர் சமஸ்தானம்
1. பூந்தி சமஸ்தானம்
1. தோல்பூர் சமஸ்தானம்
1. துங்கர்பூர் சமஸ்தானம்
1. ஜெய்பூர் இராச்சியம்
1. ஜெய்சல்மேர் சமஸ்தானம்
1. உதய்பூர் இராச்சியம்
1. பிகானேர் இராச்சியம்
1. ஜோத்பூர் சமஸ்தானம்
1. ஜாலவர் சமஸ்தானம்
1. கரௌலி சமஸ்தானம்
1. கிசன்கர் சமஸ்தானம்
1. கோட்டா சமஸ்தானம்
1. பிரதாப்கர் சமஸ்தானம்
1. ஷாபுரா இராச்சியம்
1. சிரோகி இராச்சியம்
1. டோங்க் இராச்சியம்
# இந்திய மன்னராட்சி அரசுகளின் பட்டியல்

## சிறிய மன்னராட்சி அரசுகள்

### குஜராத் மன்னராட்சி அரசுகள்

1. பரோடா அரசு
1. பவநகர் அரசு
1. ஜுனாகத் அரசு
1. மோர்வி இராச்சியம்
1. நவநகர் இராச்சியம்
1. போர்பந்தர் இராச்சியம்
1. கொண்டல் இராச்சியம்
1. தாரங்கதாரா இராச்சியம்
1. வாத்வான் இராச்சியம்
1. ஜாப்ராபாத் இராச்சியம்
1. இராஜ்கோட் இராச்சியம்
1. ராஜ்பிப்லா இராச்சியம்
1. கட்ச் இராச்சியம்
1. தரம்பூர் இராச்சியம்
1. பன்சடா இராச்சியம்
1. சச்சின் இராச்சியம்
1. பண்டுவ மனவதர் இராச்சியம்
1. சோட்டா உதய்பூர் இராச்சியம்
1. பாலன்பூர் சமஸ்தானம்
1. காம்பே சமஸ்தானம்
1. ரதன்பூர் சமஸ்தானம்
1. வான்கனேர் சமஸ்தானம்
1. பாலிதானா சமஸ்தானம்
1. லிம்ப்டி சமஸ்தானம்
1. துரோல் சமஸ்தானம்
1. பாலசினோர் சமஸ்தானம்
1. லூனாவாடா சமஸ்தானம்
1. சந்த் சமஸ்தானம்
1. பாரியா சமஸ்தானம்
1. சஞ்செலி சமஸ்தானம்
1. பஜனா அரசு (Bajana)
1. பக்ரோல்-போரு அரசு (Bakrol-Boru)
1. தங்க் அரசு (Dang District, India)
1. தண்டா அரசு (Danta state)
1. தேவ்னி மோரி அரசு (Devni Mori)
1. ஹடால், சடலசனா, மெஹசனா அரசு (Hadol,Satalasana,Mehasana)
1. ஜாவ்ஹர் அரசு (Jawhar)
1. லக்தார் அரசு (Lakhtar state)
1. மல்லிய அரசு (Maliya)
1. மியாகாம் அரசு (Miyagam State)
1. மூலி அரசு (Muli, Gujarat)
1. பாண்டு மேவா அரசு (Pandu mewas)
1. படான் அரசு
1. போசினா அரசு (Poshina)
1. அம்பிலியாரா அரசு (Ambliara State)
1. சங்கேத மேவாசி அரசு (Sankheda Mehvassi)
1. சுர்கானா அரசு (Surgana)
1. தாராட் அரசு (Tharad)
1. வனோத் அரசு (Vanod)
1. வித்தல்கர் அரசு (Vithalgar)
# இந்திய மன்னராட்சி அரசுகளின் பட்டியல்

## சிறிய மன்னராட்சி அரசுகள்

### மத்திய மேற்கு இந்திய மன்னராட்சி அரசுகள்

1. இதர் சமஸ்தானம்
1. தாண்டே அரசு (Danta State)
1. விஜயநகர சமஸ்தானம்
1. மால்பூர் அரசு (Malpur State)
1. மன்சா அரசு (Mansa State)
1. மோகன்பூர் அரசு (Mohanpur State)
1. அம்பிலியரா அரசு (Ambliara State)
1. கோட்சார் அரசு (Ghodasar State)
1. இலோல் அரசு (Ilol State)
1. காடோசன் அரசு (Katosan State)
1. கதல் அரசு (Khadal State)
1. பேதாப்பூர் அரசு (Pethapur State)
1. புண்டரா அரசு (Punadra State)
1. ரானாசன் அரசு (Ranasan State)
1. வர்சோரா அரசு (Varsora State)
1. டாபா அரசு (Dabha State)
1. டாதால்லியா அரசு (Dadhalia State)
1. மகோரி அரசு (Magori State)
1. ரூபல் அரசு (Rupal State)
1. சதம்பா அரசு (Sathamba State)
1. சுதஸ்னா அரசு (Sudasna State)
1. வாஸ்னா அரசு (Vasna State)
# இந்திய மன்னராட்சி அரசுகளின் பட்டியல்

## சிறிய மன்னராட்சி அரசுகள்

### மத்திய இந்தியா மன்னராட்சி அரசுகள்

1. குவாலியர் அரசு
1. இந்தூர் அரசு
1. போபால் இராச்சியம்
1. ரேவா சமஸ்தானம்
1. ஓர்ச்சா சமஸ்தானம்
1. ததியா இராச்சியம்
1. பன்னா இராச்சியம்
1. தார் சமஸ்தானம்
1. ரத்லம் இராச்சியம்
1. சீதாமௌ இராச்சியம்
1. ராம்பூர் சமஸ்தானம்
1. தேவாஸ் சமஸ்தானம்
1. ஜாவ்ரா சமஸ்தானம்
1. அஜய்கர் சமஸ்தானம்
1. அலிராஜ்பூர் சமஸ்தானம்
1. பாவனி சமஸ்தானம்
1. பர்வானி சமஸ்தானம்
1. பிஜாவர் சமஸ்தானம்
1. சர்க்காரி சமஸ்தானம்
1. சத்தர்பூர் சமஸ்தானம்
1. ஜாபூவா சமஸ்தானம்
1. நரசிங்கர் சமஸ்தானம்
1. ராஜ்கர் சமஸ்தானம்
1. சைலானா சமஸ்தானம்
1. சம்தர் சமஸ்தானம்
1. பரோண்டா சமஸ்தானம்
1. கில்ச்சிபூர் சமஸ்தானம்
1. நாகோட் சமஸ்தானம்
1. மைகார் சமஸ்தானம்
1. அனுந்த் அரசு
1. அலிபுரா அரசு (Alipura State
1. பங்க-பஹாரி அரசு (Banka-Pahari)
1. பசோதா அரசு (Basoda State)
1. பாய்சுந்தா அரசு (Bhaisunda)
1. பிஜ்னா அரசு (Bijna)
1. பில்ஹேரி அரசு (Bilheri)
1. சிர்கான் அரசு (Chirgaon)
1. துர்வாய் அரசு (Dhurwai)
1. கௌரிகர் அரசு (Gaurihar State)
1. ஜசோ அரசு (Jaso State)
1. ஜோபாத் அரசு (Jobat State)
1. காம்டா-ரஜௌலா அரசு (Kamta-Rajaula)
1. கன்னியதான் அரசு (Khaniadhana State)
1. கோத்தி அரசு (Kothi State)
1. குர்வாய் அரசு (Kurwai State)
1. மக்ராய் அரசு (Makrai State)
1. முகமத்கர் அரசு (Muhammadgarh State)
1. பாரா அரசு (Pahra)
1. பல்தேவ் அரசு (Paldeo)
1. பதரி அரசு (Pathari State)
1. பிப்பலோத அரசு (Piploda State)
1. சொஹாவால் அரசு (Sohawal State)
1. தாரோன் அரசு (Taraon)
1. தோரி பாதேபூர் அரசு (Tori Fatehpur)
# இந்திய மன்னராட்சி அரசுகளின் பட்டியல்

## சிறிய மன்னராட்சி அரசுகள்

### மகாராட்டிரா பகுதி இந்திய மன்னராட்சி அரசுகள்

1. கோல்ஹாப்பூர் அரசு
1. ஜஞ்சிரா இராச்சியம்
1. ஜவ்கார் சமஸ்தானம்
1. அக்கல்கோட் அரசு
1. சாங்கிலி சமஸ்தானம்
1. போர் சமஸ்தானம்
1. முதோல் சமஸ்தானம்
1. சாவந்த்வாடி சமஸ்தானம்
1. அவுந்து சமஸ்தானம்
1. ஜம்கண்டி சமஸ்தானம்
1. ஜத் சமஸ்தானம்
1. மூத்த குருந்தவாட் சமஸ்தானம்
1. இளைய குருந்தவாட் சமஸ்தானம்
1. மூத்த மிராஜ் சமஸ்தானம்
1. இளைய மிராஜ் சமஸ்தானம்
1. நிம்சோத் சமஸ்தானம்
1. பால்தன் சமஸ்தானம்
1. சவானூர் சமஸ்தானம்
# இந்திய மன்னராட்சி அரசுகளின் பட்டியல்

## சிறிய மன்னராட்சி அரசுகள்

### கிழக்கு-வடகிழக்கு இந்திய மன்னராட்சி அரசுகள்

1. மணிப்பூர் இராச்சியம்
1. திரிபுரா இராச்சியம்
1. கூச் பெகர் சமஸ்தானம்
1. ஆத்கர் அரசு (Athgarh State)
1. ஆத்மாலிக் அரசு (Athmallik State)
1. பாம்ரா அரசு (Bamra State)
1. பாரம்பா அரசு (Baramba State)
1. பவுத் அரசு (Baudh State)
1. பொனாய் அரசு (Bonai State)
1. தாசப்பல்லா அரசு (Daspalla State)
1. டேங்கானாள் அரசு (DhenkanalState)
1. கங்க்பூர் அரசு (Gangpur State)
1. இந்தோல் அரசு (Hindol State)
1. கேந்துஜர் அரசு (Keonjhar State)
1. கந்தபரா அரசு (Khandpara State)
1. கர்சவான் அரசு (Kharsawan State)
1. நரசிங்பூர் அரசு (Narsinghpur State)
1. நயாகர் அரசு (Nayagarh State)
1. நீள்கிரி அரசு (Nilgiri State)
1. பால லஹரா அரசு (Pal Lahara State)
1. ராய்ரக்கோல் அரசு (Rairakhol State)
1. ரண்பூர் அரசு (Ranpur State)
1. சரைக்கேலா அரசு (Saraikela State)
1. தல்சேர் அரசு (Talcher State)
1. டிகிரியா அரசு (Tigiria State)
# இந்திய மன்னராட்சி அரசுகளின் பட்டியல்

## சிறிய மன்னராட்சி அரசுகள்

### ஒடிசா, சத்திஸ்கர் பகுதி மன்னராட்சி அரசுகள்

1. பாட்னா சமஸ்தானம்
1. களஹண்டி சமஸ்தானம் (Kalahandi State)- (Karond)
1. சோன்பூர் சமஸ்தானம்
1. மயூர்பஞ்ச் சமஸ்தானம்
1. பஸ்தர் அரசு (Bastar State)
1. சாங்பாகர் அரசு (Changbhakar State)
1. சுகைகாதன் அரசு (Chhuikhadan State)
1. ஜஷ்பூர் அரசு (Jashpur State)
1. கங்கேர் அரசு (Kanker State)
1. கவார்தா அரசு (Kawardha State)
1. கைரகார் அரசு (Khairagarh State)
1. கொரியா அரசு (Koriya State)- (Korea)
1. நந்தகோன் அரசு (Nandgaon State)
1. ராய்கர் அரசு (Raigarh State)
1. சக்தி அரசு (Sakti State)
1. சாரங்கர் அரசு (Sarangarh State)
1. சுர்குஜா அரசு (Surguja State)
# இந்திய மன்னராட்சி அரசுகளின் பட்டியல்

## பிரித்தானிய இந்தியாவின் நேரடி ஆட்சியில் இணைக்கப்பட்ட மன்னராட்சி அரசுகள்

டல்ஹவுசி பிரபு அறிவித்த ஆண் வாரிசு இல்லா இராச்சியங்களை அவகாசியிலிக் கொள்கையின்படி, பிரித்தானியாவின் இந்திய ஆட்சியில் இணைக்கப்பட்ட இந்திய மன்னராட்சி நாடுகளின் பட்டியல்:  
1. சதாரா அரசு - 1848
1. சீக்கியப் பேரரசு - 1849
1. ஜான்சி இராச்சியம் - 1853
1. நாக்பூர் அரசு - 1854
1. தஞ்சாவூர் மராத்திய அரசு - 1855
1. அயோத்தி இராச்சியம் - 1859
1. அங்குல் (அனுகோள்) அரசு - (Angul State-1848)
1. ஆற்காடு அரசு - 1855
1. பண்டா இராச்சியம் - 1858
1. குடகு இராச்சியம் - (1834)
1. சம்பல்பூர் சமஸ்தானம், 1849
1. குல்லர் அரசு (Guler State-1813)
1. ஜெயந்தியா இராச்சியம் (Jaintia State_1835)
1. ஜெய்த்பூர் இராச்சியம் (Jaitpur State_1849)
1. ஜலாவுன் இராச்சியம் (Jalaun State_1840)
1. ஜஸ்வான் இராச்சியம் - 1849)
1. கச்சாரி அரசு (Kachari State-1830)
1. காங்கிரா அரசு (Kangra State-1846)
1. கண்ணனூர் இராச்சியம் (Kannanur State-1819)
1. கிட்டூர் இராச்சியம் - (Kittur State-1824)
1. கொலபா அரசு (Kolaba State-1840)
1. கோழிக்கோடு அரசு (Kozhikode State-1806)
1. குல்லூ அரசு (Kullu State-1846)
1. கர்னூல் அரசு (Kurnool State-1839)
1. குட்லேகர் அரசு (Kutlehar State-1825)
1. மக்கரை அரசு (Makrai State-1890 - 1893)
1. நர்குண்டு அரசு (Nargund State-1858)
1. ராம்கர் அரசு (Ramgarh State-1858)
1. சூரத் அரசு (Surat State-1842)
1. சிபா அரசு
1. துளசிப்பூர் அரசு (1859)
1. உதய்ப்பூர் இராச்சியம், (சத்தீஸ்கர்) (1860)
1. ஷாகர் இராச்சியம் (Shahgarh), 1857
1. பன்பூர் இராச்சியம் (Banpur), 1857
# இந்திய மன்னராட்சி அரசுகளின் பட்டியல்

## இதனையும் காண்க

- சுதேச சமஸ்தானம்
- வணக்கத்திற்குரிய சுதேச சமஸ்தானங்கள்
- பிரித்தானிய இந்தியாவின் மாகாணங்களும், ஆட்சிப் பகுதிகளும்
- இந்தியாவில் கம்பெனி ஆட்சி
- துணைப்படைத் திட்டம்
- பஞ்சாப் அரசுகள் முகமை
- இராஜபுதனம் முகமை
- கத்தியவார் முகமை
- சூரத் முகமை
- ரேவா கந்தா முகமை
- மகி கந்தா முகமை
- மால்வா முகமை
- புந்தேல்கண்ட் முகமை
- கிழக்கிந்திய முகமை
- தக்காண முகமை
- பரோடா மற்றும் குஜராத் முகமை
- சுதேச சமஸ்தானங்களின் இணைப்பு ஒப்பந்தம்
- இந்தியாவின் அரசியல் ஒருங்கிணைப்பு
# 2014 இந்தியா-பாகிஸ்தான் எல்லை மோதல்கள்

**2014 இந்தியா-பாகிஸ்தான் எல்லைக்கோட்டு மோதல்கள்** என்பது இந்திய எல்லைப் பாதுகாப்புப் படை மற்றும் பாகிஸ்தான் இராணுவத்திற்கு இடையே எல்லை கட்டுப்பாட்டுக் கோட்டை (LoC) ஒட்டிய காஷ்மீர் பகுதி மற்றும் பஞ்சாப் பகுதியில் தொடரும் ஆயுத மோதல் மற்றும் துப்பாக்கி சூட்டை குறிக்கும். 2014 ஆம் ஆண்டு ஜூலை முதல் வாரம் முதல் இந்த மோதல்கள் நடைபெற்று வருகின்றன. இரு நாடுகளையும் சேர்ந்த இராணுவ அதிகாரிகளும் ஊடகங்களும் இச்சம்பவங்கள் குறித்து வெவ்வேறு பதிப்புகளை வெளியிட்டுள்ளனர். மேலும் எதிர் தரப்பினரே மோதல்களை தூண்டியதாக குற்றம் சாட்டினர். இந்த மோதல்களுக்கு இந்திய இராணுவம் மற்றும் பாகிஸ்தான் இராணுவம் கடும் கண்டனம் தெரிவித்தன.
# 2014 இந்தியா-பாகிஸ்தான் எல்லை மோதல்கள்

### ஐக்கிய நாடுகள் சபையின் அறிக்கை

2014 அக்டோபர் 9ஆம் தேதி, ஐக்கிய நாடுகள் சபையின் பொதுச் செயலாளர் பான் கி மூனின் செய்தி தொடர்பாளர் வெளியிட்ட அறிக்கையில் காஷ்மீரில் அமைதி மற்றும் நிலைத்தன்மை ஏற்பட ஒரு நீண்ட கால தீர்வு காணும் வகையில் இரு நாடுகளும் பேச்சுவார்த்தை நடத்த வேண்டும் என்றார்.
# கீழகல்கண்டார்கோட்டை

**கீழகல்கண்டார்கோட்டை** என்பது தமிழ்நாட்டில் உள்ள திருச்சிராப்பள்ளி மாவட்டத்தில் அமைந்துள்ள திருச்சிராப்பள்ளி (மேற்கு) வட்டத்தில் உள்ள கிராமம் ஆகும்.
# கீழகல்கண்டார்கோட்டை

## மக்கள் தொகை

2001 கணக்கெடுப்பின்படி, கீழகல்கண்டார்கோட்டையின் மக்கள்தொகை 1,472. இவற்றில் 740 பேர் ஆண்கள். 732 பேர் பெண்கள். பாலின விகிதம் 989 ஆகவும் கல்வியறிவு விகிதம், 87.01 ஆகவும் இருந்தது.
# மேகி கிரேஸ்

**மேகி கிரேஸ்** (பிறப்பு: செப்டம்பர் 21, 1983) ஒரு அமெரிக்க நாட்டு நடிகை ஆவார். இவர் தி ட்விலைட் சாகா: பிரேக்கிங் டவுன் - பார்ட் 1, தி ட்விலைட் சாகா: பிரேக்கிங் டவுன் - பார்ட் 2, டேகின் 3 போன்ற திரைப்படங்களிலும் மற்றும் லாஸ்ட் போன்ற தொலைக்காட்சி தொடர்களிலும் நடித்துள்ளார்.
# பொரஸ்ட் விடேகர்

**ஃபாரஸ்ட் விடேகர்** (பிறப்பு: ஜூலை 15, 1961) ஒரு அமெரிக்க நாட்டு நடிகர், தயாரிப்பாளர் மற்றும் இயக்குநர் ஆவார். இவர் த லாஸ்ட் கிங் ஆப் ஸ்காட்லாந்து, த கிரேட் டிபேட்டர்ஸ், டேகின் 3 போன்ற பல திரைப்படங்களிலும் மற்றும் பல தொலைக்காட்சி தொடர்களிலும் நடித்ததன் மூலம் மிகவும் புகழ் பேன்ற நடிகர் ஆனார்.
# இலங்கை தேசிய காங்கிரஸ்

**இலங்கை தேசிய காங்கிரஸ்** (*Ceylon National Congress*, CNC) என்பது இலங்கையில் 1919 ஆம் ஆண்டில் உருவாக்கப்பட்ட ஒரு தேசியவாத அரசியல் கட்சியாகும். இலங்கை பிரித்தானிய ஆட்சியின் கீழ் இருந்த போது, தேசியவாதம் எழுச்சியுற்றிருந்த காலகட்டத்தில் நிறுவப்பட்டது. இக்கட்சி 1948 ஆம் ஆண்டில் இலங்கை விடுதலை பெறுவதற்கு மிகவும் முக்கியப் பங்கு வகித்திருந்தது. சேர் பொன்னம்பலம் அருணாசலம் இதன் நிறுவனத் தலைவராக இருந்து செயல்பட்டார்.
# உரூபின்சிடென் பொறி

சதுரங்க விளையாட்டில் **உரூபின்சிடென் பொறி** (*Rubinstein Trap*) என்பது பிரபலமான திறப்பு ஆட்டமான இராணியின் பலியாட்டம் நிராகரிப்பு, பாரம்பரிய ஆட்டம் வகையில் தொடக்க நிலையில் விரிக்கப்படும் வலையாகும். கருப்பு ஆட்டக்காரர் தன் பின்வரிசையில் சிக்கிக்கொள்ளும் இராணியைக் காப்பாற்ற ஒரு சிப்பாயை இழக்க வேண்டிய நிலை வெள்ளை ஆட்டக்காரரால் உருவாக்கப்படுகிறது. கருப்புச் சிப்பாயின் பாதுகாப்பில் நிற்கும் சிப்பாயை வெள்ளை ஆட்டக்காரர் Nxd5 என்று ஆடி குதிரையை பலி கொடுக்கிறார். கருப்பு ..cxd5 என்று விளையாடி பலியை ஏற்றுக்கொண்டால் வெள்ளை ஆட்டக்காரர் Bc7 என்று விளையாடி, கருப்பு இராணியின் கதையை முடித்து விடுவார். எனவே பலியாக வந்த குதிரையைக் கைப்பற்றாமல் கருப்பு தன் சிப்பாயை இழக்கிறார்.
# உரூபின்சிடென் பொறி

## வரலாறு

அகிபா உரூபின்சிடென் என்ற சதுரங்க வீரரின் பெயரால் அழைக்கப்படும் இப்பொறியில் அவர் இரண்டு முறை விழுந்து எழுந்திருக்கிறார். 1928 ஆம் ஆண்டில் பேடு கிச்சின்சனில் நடைபெற்ற மேக்சு இயூவிக்கு எதிரான ஆட்டத்திலும் 1930 ஆம் ஆண்டு சான் ரெமோவில் நடைபெற்ற அலெக்சாண்டர் அலெக்கினுக்கு எதிரான ஆட்டத்திலும் உரூபின்சிடென் இந்தப் பேரிடரில் சிக்கியிருக்கிறார். ஆனாலும் இப்பேரிடரில் சிக்கிய முதல் வீரர் உரூபின்சிடென் அல்ல என்பது சற்று ஆறுதலான செய்தியாகும். 1905 ஆம் ஆண்டில் ஓச்டெண்டுவில் நடைபெற்ற ஆமோச் பர்ன் மற்றும் எயின்ரிச் வுல்பு இடையிலான ஆட்டந்தான் உரூபின்சிடென் பொறி ஆட்டமென்று முதன் முதலாகப் பதிவு செய்யப்பட்ட ஆட்டமாக உள்ளது.  
அலெக்கின் - உருபின்சிடென், சான் ரெமோ, 1930  
:**1. d4 d5 2. Nf3 Nf6 3. c4 e6**  
::இராணியின் பலியாட்டம் நிராகரிப்பு, பாரம்பரிய தற்காப்பு ஆட்ட வரிசைமுறை.  
:**4. Bg5 Nbd7 5. e3 Be7 6. Nc3 0-0 7. Rc1 Re8 8. Qc2 a6 9. cxd5 exd5 10. Bd3 c6 11. 0-0 Ne4 12. Bf4 f5?** (படம் பார்க்க)
::கருப்பு பொறியில் சிக்கிவிட்டார்.  
:**13. Nxd5**
::13 வெள்ளை ஆட்டக்காரருக்கு சிப்பாய் கிடைக்கிறது...cxd5?? என்று ஆடினால் 14.Bc7,என்று நகர்த்தி கருப்பு இராணியை கைப்பற்றி விடுவார்.
# சில்லா-நாசினி

**சில்லா-நாசினி** (ஆங்கிலம்: Chilla-nashini, பாரசீக மொழி: چله نشینی) என்பது தன்னை அறிவதற்கான மதம் சார்ந்த ஒரு சுய பரிசோதனை ஆகும். இது இந்திய மரபிலும் பாரசீக மரபிலும் கடைபிடிக்கப்படுகிறது. தியானத்தின் மூலம் மனதை ஒரு நிலைப்படுத்தி, நாற்பது நாட்கள் உணவு உட்கொள்ளாமல் அமைதியாக இருப்பதாகும். "சில்லா" எனும் வார்த்தை பாரசீக மொழியைச் சார்ந்தது, இதற்கு நாற்பது என்று பொருள். "நாசினி" என்பது இதை மேற்கொள்ளும் நபரைக் குறிப்பதாகும். இதைக் கைக்கொள்பவர்கள் முழுமையாக இதை முடிக்காவிட்டால் அவர்களுக்கு மரணமோ மனநிலைப் பிறழ்வோ ஏற்படும் என்பது (மூட)நம்பிக்கையாகும்.
இதனால் அடையும் இறுதி நிலையானது இதைக் கைள்கொள்பவரைப் பொருத்தும் கைக்கொள்ளும் முறையையும் பொருத்தது.
# சில்லா-நாசினி

## வேதாந்தங்களிலும் சூஃபி மரபிலும்

"சில்லா-நாசினி" மிகக் கடுமையான வழியாகும். இதை மேற்கொள்பவர்கள் தனது கையால் தரையில் ஓரு வட்டம் வரைந்து அதனுள் நாற்பது நாட்கள் உணவு அருந்தாமலும் உறக்கமின்றியும் இருக்க வேண்டும். எந்தச் சூழலிலும் வட்டத்தைவிட்டு வெளியேறக்கூடாது. இது சூஃபி மரபிலும் வேதாந்த மரபிலும் கூறப்பட்டுள்ளது.
# சில்லா-நாசினி

## இசையின் மூலம்

"சில்லா-நாசினி" இசை கலைஞர்களாலும் பயிற்சி செய்யப்படுகிறது. மூடிய அறைக்குள் நாற்பது நாட்கள் தனது இசைக்கருவியை மீட்டியபடி அமர்ந்திருப்பர். இந்த நாற்பது நாட்களும் வெளியுலகுக்கு தொடர்பின்றி, மிகக் குறைந்த அளவு உணவை மட்டுமே அருந்துவர். இந்நாட்களில் தூங்கிவிழாமல் இருப்பதற்காக தனது முடியை சுவருடன் அல்லது கூரையுடன் கட்டி வைத்திருப்பர். இப்பயிற்சி மிக உயர்ந்த திறனுடைய இசைக் கலைஞர்களால் மட்டுமே மேற்கொள்ளப்படுகிறது. எல்லோராலும் இதைச் செய்வது இயலாது. சாதாரணப் பயிற்சியின் மூலமும் "சில்லா-நாசினி"யை மேற்கொள்ள முடியாது. இப்பயிற்சி அனைத்து இசைக் கலைஞர்களாலும் ஒரே மாதிரி செய்யப்படுவது இல்லை.
# சில்லா-நாசினி

## வரலாற்றில்

பதினான்காம் நூற்றாண்டின் சுயவரலாற்று நூற்களில் "சில்லா-நாசினி"யை மேற்கொண்டவர்கள் பற்றிய குறிப்புகள் காணப்படுகின்றன.
# மலேசியாவின் மாவட்டங்கள்

தீபகற்ப மலேசியாவில் **மாவட்டம்** என்பது மாநிலத்தின் ஒரு துணைநிலைப் பிரிவாகும். மாநிலத்தை விடக் கீழ் மட்டத்தில் உள்ள ஒரு நிருவாக அலகைக் குறிக்கும்.  
மாவட்டம் ஒன்றின் துணைப் பிரிவுகள் **முக்கிம்** (*Mukim*) என அழைக்கப் படுகின்றது. ஆங்கிலம்: (*District*), மலாய் மொழியில் *(Daerah)* என்று அழைக்கப் படுகின்றது. கிளாந்தான் மாநிலத்தில் மட்டும் **சாஜகான்** *(Jajahan)* என்று அழைக்கப்படுகிறது.  
கிழக்கு மலேசியாவில் ஒரு பெரிய மாவட்டத்தை **பிரிவு** அல்லது **கோட்டம்** (*Division*, *டிவிசன்*) என்று அழைக்கிறார்கள். அந்தக் கோட்டத்தின் கீழ் பல சிறுமாவட்டங்கள் வருகின்றன. ஒரு மாநிலத்தைக் கோட்டங்களாகப் பிரித்து, அந்தக் கோட்டங்களை மாவட்டங்களாகப் பிரித்துள்ளார்கள்.  
ஒரு மாவட்டம் என்பது ஒரு கோட்டத்தில் ஒரு துணைக் கோட்டமாகும். சபா மாநிலத்தில் ஐந்து கோட்டங்கள் உள்ளன. அந்த ஐந்து கோட்டங்களையும் 25 மாவட்டங்களாகப் பிரித்து வைத்து இருக்கிறார்கள்.  
சரவாக் மாநிலத்தில் 11 கோட்டங்கள் உள்ளன. அவற்றை 29 மாவட்டங்களாகப் பிரித்துள்ளனர்.
# மலேசியாவின் மாவட்டங்கள்

## தீபகற்ப மலேசியா

மலேசியாவில் உள்ள மாவட்டங்களின் பட்டியல்:
- ★ **நகராட்சி மாவட்டம்**  
- ☆ **மாநகராட்சி மாவட்டம்**
# மலேசியாவின் மாவட்டங்கள்

## தீபகற்ப மலேசியா

### ஜொகூர்

- ★ பத்து பகாட் மாவட்டம்
- ☆ ஜொகூர் பாரு நகரம்
- ★ குளுவாங் மாவட்டம்
- ★ கோத்தா திங்கி மாவட்டம்
- ★ கூலாய் மாவட்டம்
- மெர்சிங் மாவட்டம்
- ★ மூவார் மாவட்டம்
- பொந்தியான் மாவட்டம்
- சிகாமட் மாவட்டம்
- தங்காக் மாவட்டம்
# மலேசியாவின் மாவட்டங்கள்

## தீபகற்ப மலேசியா

### கெடா

- பாலிங் மாவட்டம்
- பண்டார் பாரு மாவட்டம்
- ☆ கோத்தா ஸ்டார் மாவட்டம்
- ★ கோலா மூடா மாவட்டம்
- ★ குபாங் பாசு மாவட்டம்
- ★ கூலிம் மாவட்டம்
- ★ லங்காவி
- பாடாங் தெராப் மாவட்டம்
- பெண்டாங் மாவட்டம்
- பொக்கோக் சேனா மாவட்டம்
- சிக் மாவட்டம்
- யான் மாவட்டம்
# மலேசியாவின் மாவட்டங்கள்

## தீபகற்ப மலேசியா

### கிளாந்தான்

- பாச்சோக் மாவட்டம்
- குவா மூசாங் மாவட்டம்
- ஜெலி மாவட்டம்
- ★ கோத்தா பாரு மாவட்டம்
- கோலா கிராய் மாவட்டம்
- மாச்சாங் மாவட்டம்
- பாசீர் மாஸ் மாவட்டம்
- பாசீர் பூத்தே மாவட்டம்
- தானா மேரா மாவட்டம்
- தும்பாட் மாவட்டம்
# மலேசியாவின் மாவட்டங்கள்

## தீபகற்ப மலேசியா

### மலாக்கா

- ★ அலோர் காஜா மாவட்டம்
- ☆★ மத்திய மலாக்கா மாவட்டம்
- ★ ஜாசின் மாவட்டம்
# மலேசியாவின் மாவட்டங்கள்

## தீபகற்ப மலேசியா

### நெகிரி செம்பிலான்

- செலுபு மாவட்டம்
- செம்போல் மாவட்டம்
- கோலா பிலா மாவட்டம்
- ★ போர்டிக்சன் மாவட்டம்
- ரெம்பாவ் மாவட்டம்
- ☆ சிரம்பான் மாவட்டம்
- தம்பின் மாவட்டம்
# மலேசியாவின் மாவட்டங்கள்

## தீபகற்ப மலேசியா

### பகாங்

- ★பெந்தோங் மாவட்டம்
- பெரா மாவட்டம்
- கேமரன் மலை மாவட்டம்
- ஜெராண்டுட் மாவட்டம்
- ★குவாந்தான் மாவட்டம்
- லிப்பிஸ் மாவட்டம்
- மாரான் மாவட்டம்
- பெக்கான் மாவட்டம்
- ரவுப் மாவட்டம்
- ரொம்பின் மாவட்டம்
- ★தெமர்லோ மாவட்டம்
# மலேசியாவின் மாவட்டங்கள்

## தீபகற்ப மலேசியா

### பினாங்கு

- ☆மத்திய செபராங் பிறை மாவட்டம்
- ☆வட செபராங் பிறை மாவட்டம்
- ☆வடகிழக்கு பினாங்கு தீவு மாவட்டம்
- ☆ தென் செபராங் பிறை மாவட்டம்
- ☆தென்மேற்கு பினாங்கு தீவு மாவட்டம்
# மலேசியாவின் மாவட்டங்கள்

## தீபகற்ப மலேசியா

### பேராக்

- ★பாகன் டத்தோ மாவட்டம்
- பத்தாங் பாடாங் மாவட்டம்
- ★ஹீலிர் பேராக் மாவட்டம்
- உலு பேராக் மாவட்டம்
- கம்பார் மாவட்டம்
- கிரியான் மாவட்டம்
- ☆கிந்தா மாவட்டம்
- ★கோலாகங்சார் மாவட்டம்
- ★லாருட், மாத்தாங், செலாமா மாவட்டம்
- ★மஞ்சோங் மாவட்டம்
- முவாலிம் மாவட்டம்
- பேராக் தெங்ஙா மாவட்டம்
# மலேசியாவின் மாவட்டங்கள்

## தீபகற்ப மலேசியா

### பெர்லிஸ்

- ★ கங்கார் மாவட்டம் (ஒரே மாவட்டம்; ஒரே மாநிலம்)
# மலேசியாவின் மாவட்டங்கள்

## தீபகற்ப மலேசியா

### சிலாங்கூர்

- ★கோம்பாக் மாவட்டம்
- ★உலு லங்காட் மாவட்டம்
- உலு சிலாங்கூர் மாவட்டம்
- ★☆கிள்ளான் மாவட்டம்
- ★கோலா லங்காட் மாவட்டம்
- கோலா சிலாங்கூர் மாவட்டம்
- ☆பெட்டாலிங் மாவட்டம்
- சபாக் பெர்ணம் மாவட்டம்
- ★சிப்பாங் மாவட்டம்
# மலேசியாவின் மாவட்டங்கள்

## தீபகற்ப மலேசியா

### திரங்கானு

- பெசுட் மாவட்டம்
- ★டுங்குன் மாவட்டம்
- உலு திராங்கானு மாவட்டம்
- ★கெமாமான் மாவட்டம்
- ☆கோலா நெருஸ் மாவட்டம்
- ☆கோலா திராங்கானு மாவட்டம்
- மாராங் மாவட்டம்
- செத்தியூ மாவட்டம்
# மலேசியாவின் மாவட்டங்கள்

## தீபகற்ப மலேசியா

### கோலாலம்பூர் கூட்டரசு பிரதேசம்

- புக்கிட் பிந்தாங்
- பண்டார் துன் ரசாக்
- செராஸ்
- செத்தியா வங்சா
- கெப்போங்
- லெம்பா பந்தாய்
- பத்து
- செபுத்தே
- சிகாம்புட்
- தித்திவாங்சா
- வங்சா மாஜு
# மலேசியாவின் மாவட்டங்கள்

## தீபகற்ப மலேசியா

### புத்ராஜெயா

- புத்ராஜெயா (புத்ராஜெயா கூட்டரசு பிரதேசத்தின் ஒரே மாவட்டம்.)
# மலேசியாவின் மாவட்டங்கள்

## கிழக்கு மலேசியா

### சபா

சபா]]  
- பியூபோர்ட் மாவட்டம்
- பெலுரான் மாவட்டம்
- கலாபாக்கான் மாவட்டம்
- கெனிங்காவ் மாவட்டம்
- கினபாத்தாங்கான் மாவட்டம்
- கோத்தா பெலுட் மாவட்டம்
- ☆கோத்தா கினபாலு மாவட்டம்
- கோத்தா மருடு மாவட்டம்
- கோலா பென்யூ மாவட்டம்
- கூடாட் மாவட்டம்
- கூனாக் மாவட்டம்
- லகாட் டத்து மாவட்டம்
- நாபாவான் மாவட்டம்
- பாப்பார் மாவட்டம்
- பெனாம்பாங் மாவட்டம்
- புத்தாத்தான் மாவட்டம்
- பித்தாசு மாவட்டம்
- ரானாவ் மாவட்டம்
- ★சண்டாக்கான் மாவட்டம்
- செம்பூர்ணா மாவட்டம்
- சிபித்தாங் மாவட்டம்
- தம்புனான் மாவட்டம்
- ★தாவாவ் மாவட்டம்
- தெலுபிட் மாவட்டம்
- தெனோம் மாவட்டம்
- தொங்கோட் மாவட்டம்
- துவாரான் மாவட்டம்
# மலேசியாவின் மாவட்டங்கள்

## கிழக்கு மலேசியா

### சரவாக்

- ★அசா ஜெயா மாவட்டம்
- பாவு மாவட்டம்
- பெலாகா மாவட்டம்
- பெலுரு மாவட்டம்
- பெத்தோங் மாவட்டம்
- ★பிந்துலு மாவட்டம்
- புக்கிட் மாபோங்
- தலாத் மாவட்டம்
- தாரோ மாவட்டம்
- சூலாவ் மாவட்டம்
- காபோங் மாவட்டம்
- கனோவிட் மாவட்டம்
- காப்பிட் மாவட்டம்
- ☆கூச்சிங் மாவட்டம்
- லாவாஸ் மாவட்டம்
- லிம்பாங் மாவட்டம்
- லுபோக் அந்து மாவட்டம்
- இலுண்டு மாவட்டம்
- பாடவான் மாவட்டம்
- மருடி மாவட்டம்
- மாத்து மாவட்டம்
- மெராடோங் மாவட்டம்
- ☆மிரி மாவட்டம்
- முக்கா மாவட்டம்
- பக்கான் மாவட்டம்
- பூசா மாவட்டம்
- ★சமரகான் மாவட்டம்
- சரதோக் மாவட்டம்
- சரிக்கே மாவட்டம்
- செபாவு மாவட்டம்
- செலங்காவ் மாவட்டம்
- செரியான் மாவட்டம்
- ★சிபு மாவட்டம்
- சிமுஞ்சான் மாவட்டம்
- சோங் மாவட்டம்
- செரி அமான் மாவட்டம்
- சுபிஸ் மாவட்டம்
- தஞ்சோங் மானிஸ் மாவட்டம்
- தாதாவு மாவட்டம்
- தெபெடு மாவட்டம்
- தெலாங்கு ஊசான் மாவட்டம்''
# மலேசியாவின் மாவட்டங்கள்

## கிழக்கு மலேசியா

### லபுவான் கூட்டரசு பிரதேசம்

- **வடக்கு**
- பத்து மானிக்கார், போகோன் பத்து, காங்காராக் / மெரிண்டிங், தஞ்சோங் அறு, லாஜாவ், லூபோக் தெமியாங், புக்கிட் கூடா
- **மேற்கு**
- லாயாங்-லாயாங்கான், சுங்கை லாபு, புக்கிட் கலாம், கிலான் / கிலான் புலாவ் அக்கார், சுங்கை பங்காட்
- **தெற்கு**
- சுங்கை பூத்தோன், சுங்கை பெடாவுன் / சுங்கை செம்பிலாங், சுங்கை மிரி / பாகார், பெலுக்குட், பெபூலோ, சுங்கை லாடா
- **விக்டோரியா நகரம் / கிழக்கு**
- பந்தாய், டுரியான் தஞ்சோங், பத்து ஆராங், கெர்சிக் / சாகுகிங் / ஜாவா / பாரிட், பாத்தாவ்-பாத்தாவ் 1, பாத்தாவ்-பாத்தாவ் 2, சுங்கை கெலிங், ரஞ்சா ரஞ்சா, நாகாலாங் / கெருப்பாங்
# நோவாவின் பேழைப் பொறி

சதுரங்க விளையாட்டில் **நோவாவின் படகுப் பொறி** (*Noah's Ark Trap*) என்ற உத்தி உருய் உலோப்பசு திறப்பு ஆட்டத்தின் தொடக்க நிலையில் வீசப்படும் ஒரு வலை உத்தியாகும். உருய் உலோப்பசு வகை திறப்பாட்டக் குடும்பத்தில் உள்ள சதுரங்கப் பொறிகளில் இதுவும் ஒன்று என்பதைக் குறிப்பிடுவதே இப்பெயரின் நோக்கமாகும். இந்தப் பொறியில் வெள்ளை ஆட்டக்காரரின் வெள்ளை அமைச்சர் கருப்பு ஆட்டக்காரரின் சிப்பாய்களால் சூழப்பட்டு சிறை செய்யப்படுகிறார்.
# நோவாவின் பேழைப் பொறி

## அலசல்

நோவாவின் படகுப் பொறி என்ற பெயர் வைக்கப்பட்டதற்கு திட்டவட்டமான காரணம் ஏதுமில்லை என்றாலும் கருப்பு ஆட்டக்காரரின் a6, b5, மற்றும் c4 சிப்பாய்கள் நிற்கும் தோரணை படகு வடிவம் போல இருக்கிறது என அர்த்தம் கொள்ளலாம் அல்லது இப்பொறி *நோவாவின் பேழை போல் பழமை வாய்ந்தது* என்ற பொருளைக் குறிப்பிடுவதாகவும் எடுத்துக் கொள்ளலாம்.  
சதுரங்க விளையாட்டில் வல்லுநராக இருப்பவர்கள் கூட எப்போதாவது இப்பொறியில் சிக்கித் திணறுவதுண்டு. 1929 ஆம் ஆண்டு புடாபெச்ட் நகரில் நடைபெற்ற எண்ட்ரே சிடெய்னர், ஒசே காபபிளாங்கா இடையிலான போட்டியை இதற்கு உதாரணமாகக் கூறலாம்:  
:**1. e4 e5 2. Nf3 Nc6 3. Bb5 a6 4. Ba4 d6 5. d4**
:: வெள்ளை ஆட்டக்காரருக்கு சிறபான நகர்வுகள் உள்ளன 5.c3, 5.Bxc6+, and 5.0-0.  
:**5... b5 6. Bb3 Nxd4 7. Nxd4 exd4 8. Qxd4??**
::அலெக்சாண்டர் அலெக்கின் 1924 ஆம் ஆண்டு நியூயார்க் போட்டித் புத்தகத்தில் வெள்ளை ஆட்டக்காரர் ஆட்டத்தை சமநிலையில் முடித்துக் கொள்ள வைக்கும் கோரிக்கையாக இந்த நடவடிக்கையைப் பரிந்துரைக்கிறார். ஆனால் அது ஒரு தவறான நகர்வு ஆகும். வெள்ளை அதற்கு பதிலாக 8.Bd5 என்று விளையாடலாம் அல்லது 8.c3 சிப்பாயை பலி கொடுத்து வேறு முயற்சியில் ஆட்டத்தைத் தொடராலாம்.  
:**8... c5 9. Qd5 Be6 10. Qc6+ Bd7 11. Qd5 c4** (படம் பார்க்க)  
::வெள்ளை ஆட்டக்காரரின் அரசரின் அமைச்சர் சிறை செய்யப்படுகிறார். வெள்ளை ஆட்டக்காரர் 32 நகர்வுகளூக்குப் பின்னர் ஆட்டத்தில் தோல்வியை ஏற்றுக் கொள்கிறார்.
# நோவாவின் பேழைப் பொறி

## அலசல்

### சிசிலியன் தற்காப்பு ஆட்டத்தில்

சிசிலியன் தற்காப்பு ஆட்டத்திலும் இது போன்ற ஒரு பொறி உத்தி நிகழ்கிறது 1.e4 c5 2.Nf3 Nc6 3.Bb5 என்ற நகர்வுகளுக்குப் பின்னர் (உரோசோலிமோ திறப்பாட்டம்) a6 4.Ba4?? (4.Bxc6 என்பது தேவையான நகர்வு ) b5 5.Bb3 c4 (படம் பார்க்க) இங்கும் அமைச்சர் அதுபோலவே சிக்கிக் கொள்கிறார்.
# மாணிக்கம் யோகேஸ்வரன்

உருவச்சிலைக்கு முன்னால் மாணிக்கம் யோகேஸ்வரன்]]
**மாணிக்கம் யோகேஸ்வரன்** (*Maanikkam Yogeswaran*, பிறப்பு: 1959) இலங்கைத் தமிழரும், பன்னாட்டு தமிழிசைக் கலைஞரும், கருநாடக இசைப் பாடகரும் ஆவார்.  
யோகா என்று அழைக்கப்படும் மாணிக்கம் யோகேஸ்வரன் யாழ்ப்பாண மாவட்டம், மீசாலையில் பிறந்தவர். யாழ்ப்பாணம் இந்துக் கல்லூரியில் கல்வி கற்றவர். இடம்பெயர்ந்து லண்டனில் வசித்து வருகிறார்.  
எஸ். பாலசிங்கம், பி. முத்துகுமாரசுவாமி ஆகியோரிடம் முறைப்படி கருநாடக இசையைக் கற்றுக் கொண்டார். "ஏசியன் ஸ்கூல் ஒஃப் ஆர்ட்ஸ்" என்ற இசைக் கல்லூரியை நடத்தி வருகிறார்.  
லண்டனில் இயங்கும் "vocal big band" என்ற இசைக்குழுவின் உறுப்பினராகவுள்ள இவர், செருமனியின் Dissidenten என்ற உலக இசைக்குழுவில் சேர்ந்து பாடியுள்ளார்.  
ஸ்டான்லி குப்ரிக்கின் *ஐஸ் வைட் ஷட்* (*Eyes Wide Shut*) என்ற 1999 ஹாலிவுட் திரைப்படத்தில் இவர் பாடிய *காதலா, இன்பமா, இது ஒரு நரகமா..* என்ற கருநாடக இசைப் பாடல் ஒன்று இடம்பெற்றுள்ளது. இதன் மூலம் ஹாலிவுட் திரைப்படம் ஒன்றில் இடம்பெற்ற முதல் தமிழ்ப் பாடலைப் பாடியவர் என்ற பெருமையையும் இவர் பெற்றார்.  
திருக்குறளின் 1330 பாடல்களையும் 133 இராகங்களில் பாடி ஆல்பமும் வெளியிட்டுள்ளார்.
# இராசாவின் சிப்பாய் ஆட்டம்

**இராசாவின் சிப்பாய் ஆட்டம்** (*King's Pawn Game*) என்பது **1. e4** எனும் நகர்த்தலுடன் ஆட்டத்தை ஆரம்பிக்கும் திறப்புக்களைக் குறிக்கும். வெள்ளையானது தொடங்குவதற்கு சாத்தியமான இருபது நகர்த்தல்களில் ஒன்றைத் தேர்வு செய்து ஆட்டத்தை ஆரம்பிக்கும். இந்த வகைத் திறப்பு வெள்ளைக்கு பெரும்பாலான வெற்றிகளைத் (54.25%) தந்தாலும், அடுத்த பொதுவான நான்கு நகர்த்தல்கலான 1.d4 (55.95%), 1.Nf3 (55.8%), 1.c4 (56.3%), மற்றும் 1.g3 (55.8%) போல வெற்றிகரமானதாக அமையாது. 1.e4 என ஆரம்பிக்கும் அனைத்துத் திறப்புக்களுக்கும் தனித்துவமான பெயர்கள் உண்டு.  
இராசாவின் சிப்பாயை இரண்டு கட்டங்கள் நகர்த்துவது நல்ல பயனைத்தரும் ஏனென்றால் அது மத்திய கட்டத்தை ஆக்கிரமிப்பதுடன் d5 சதுரத்தின் மீது தாக்குதல் செய்கிறது. மேலும் அந்த நகர்த்தலானது இராசாவின் அமைச்சர் மற்றும் இராணியின் வழிகளைத் திறக்கிறது.
# மஞ்சு வாரியர்

**மஞ்சு வாரியர்** (பிறப்பு: செப்டம்பர் 10, 1978) இந்தியத் திரைப்பட நடிகை ஆவார். இவருடைய பூர்விகம் கேரளாவிலுள்ள திருச்சூர் மாவட்டம் புல்லு கிராமம் ஆகும் . ஆனால் இவர் தமிழ்நாட்டிலுள்ள கன்னியாகுமரி மாவட்டம் நாகர்கோவில்நகரில் பிறந்துள்ளார். இவருடைய தாய்மொழி மலையாளம் ஆகும் .இவர் மலையாளத் திரைப்படங்களில் நடித்துள்ளார். மலையாள சினிமாவில் லேடி சூப்பர் ஸ்டார் என்று அழைக்கப்படுகிறார்  
இவர் சாட்சியம் என்ற மலையாளத் திரைப்படத்தில் நடிக்கத் தொடங்கினார். பின்னர், சல்லாபம், ஈ புழையும் கடந்நு, தூவல் கொட்டாரம், களியாட்டம், *கிருஷ்ணகுடியில் ஒரு பிரணயகாலத்து* (1997), சம்மர் இன் பெத்லஹேம், உள்ளிட்ட வெற்றித் திரைப்படங்களில் நடித்துள்ளார். இவர் இந்திய தேசிய திரைப்பட சிறப்பு விருதையும், சிறநத நடிகைக்கான கேரள அரசின் விருதையும், சிறந்த நடிகைக்கான பிலிம்பேர் விருதையும் பெற்றார். இவர் திலீப் என்ற மலையாள நடிகரை திருமணம் செய்துகொண்ட இவர் 2014 ஆம் ஆண்டு மணமுறிவு பெற்றார்.
# மக்னீசியம் பாசுபேட்டு

**மக்னீசியம் பாசுபேட்டு** (*Magnesium phosphate*) என்ற பொதுச் சொல்லால் மக்னீசியம் மற்றும் பாசுபேட்டு உப்புகளின் மூன்று வடிவங்களும் அழைக்கப்படுகின்றன.
- ஒருமூல மக்னீசியம் பாசுபேட்டு - (Mg(H<sub>2</sub>PO<sub>4</sub>)<sub>2</sub>, மொனோமக்னீசியம் பாசுபேட்டு)
- இருமூல மக்னீசியம் பாசுபேட்டு - (MgHPO<sub>4</sub>, டைமக்னீசியம் பாசுபேட்டு)
- மும்மூல மக்னீசியம் பாசுபேட்டு - (Mg<sub>3</sub>(PO<sub>4</sub>)<sub>2</sub>, டிரைமக்னீசியம் பாசுபேட்டு)  
மக்னீசியம் பாசுபேட்டின் பல்வகை வடிவங்களும் மலமிளக்கியாகவும் அமிலநீக்கியாகவும் பயன்படுகின்றன.
# மக்னீசியம் பாசுபேட்டு

## பாதுகாப்பு

மக்னீசியம் பாசுபேட்டு, ஒருமூல மக்னீசியம் பாசுபேட்டு, இருமூல மக்னீசியம் பாசுபேட்டு, மும்மூல மக்னீசியம் பாசுபேட்டு ஆகிய வேதிஉப்புகளை "உணவு மற்றும் மருந்து நிர்வாகம்" பொதுவாக அங்கீகரிக்கப்பட்ட பாதுகாப்புப் பொருள்களில் பட்டியலிட்டுள்ளது.
# மக்னீசியம் பாசுபேட்டு

## இவற்றையும் காண்க

- அம்மோனியம் மக்னீசியம் பாசுபேட்டு
# மொழியிறுதி எழுத்துகள்

**மொழியிறுதி எழுத்துகள்** எனப்படுவது தமிழ்ச் சொற்களில் எந்த எந்த எழுத்துகள் இறுதியாகக் கொண்டு முடிய வேண்டும் என்பதைத் தொல்காப்பியம், நன்னூல் குறிப்பிட்டவற்றை தமிழ் எழுத்திலக்கணத்தில் பயன்படுத்தும் முறையாகும்.
# மொழியிறுதி எழுத்துகள்

### தொல்காப்பியம்

தொல்காப்பியம் எழுத்ததிகாரம் இரண்டாவது இயல் மொழிமரபைப் பற்றி விளக்கும்போது சொல்லின் முதலில் வரும் எழுத்துகள் எவை என்றும், இறுதியில் வரும் எழுத்துகள் எவை என்றும் வரையறுக்கிறது. இது காலத்தின் கோலத்தால் விரிகிறது.  
தமிழ் எழுத்துகள் 33. மொழிமுதல் எழுத்துகள் 22, மொழியிறுதி எழுத்துகள் 24 <small>(புணரியல் நூற்பா 1)</small>  
உயிரெழுத்து 12, ஞ, ண, ந, ம, ன, ய, ர, ல, வ, ழ, ள ஆகிய 11 எழுத்துகளின் மெய்யெழுத்துகள், குற்றியலுகரம் ஒருவகை. ஆக 24 எழுத்துகள் சொல்லின் இறுதியில் வரும் மொழியிறுதி எழுத்துகள் என்று தொல்காப்பியம் குறிப்பிடுகிறது.
# மொழியிறுதி எழுத்துகள்

### நன்னூல்

உயிரெழுத்துகள் பன்னிரண்டும், மெய்யெழுத்துகள் ‘ஞ,ண,ந,ம,ன,ய,ர,ல,வ,ழ,ள’ ஆகிய பதினொன்றும், குற்றியலுகரம் ஒன்றும் என மொத்தமாக இருபத்து நான்கு எழுத்துகள் மொழிக்கு இறுதியில் வரும் என நன்னூல் குறிப்பிடுகிறது.  
<blockquote>ஆவி, ஞணநமன யரல வழள மெய்,  
சாயும் உகரம் நால்ஆறும் ஈறே. *(நன்னூல், 107)*</blockquote>